**КОНКУРС ЗА ЛИТЕРАТУРНО ПРОИЗВЕДЕНИЕ**

**„ПЕША ДО КРАЯ НА ГРАДА“**

**РИОСВ – Пловдив обявява конкурс за литературна творба (есе, разказ, стихотворение или др.) на тема „Пеша до края на града“.**

Конкурсът е част от кампанията „Европейска седмица на мобилността – 2019“, която се отбелязва всяка година в периода 16 – 22 септември. Провеждането му цели да насочи вниманието на обществеността върху устойчивия транспорт и начини на придвижване. Темата на кампанията за 2019 година е ***„Безопасно ходене и колоездене“*** и ще се проведе под мотото ***„Върви с нас!“***, с което се акцентира върху безопасното ходене и колоездене и ползите, които то има за нашето здраве и околната среда. Повече информация за кампанията може да видите на сайта [www.mobilityweek.eu](http://www.mobilityweek.eu)

**Приканваме Ви да дадете воля на твореца в себе си и да споделите лична история, въображаема ситуация или свои размисли, вдъхновени от темата на Европейска седмица на мобилността – 2019 и темата за ходенето пеша и здравословните, екологични, социални и емоционални ползи от това.**

**Профил на участниците:** Хора от всякаква възраст с интерес в областта на литературата и околната среда

**Изисквания към литературната творба (по същите критерии ще се извършва и оценяването):**

* Съдържанието да отговаря на темата на конкурса и да е свързано с тематиката на Европейската седмица на мобилността – 2019;
* Да бъде написана увлекателно, да е оригинална;
* Да е написана грамотно;
* Да е добре структурирана и аргументирана.

**Участие:**

За да участвате, изпратете на електронна поща **riosv\_pd\_pr@abv.bg** следните документи:

1. Вашето литературно произведения на тема „Пеша до края на града“;
2. Кратко Ваше представяне (включително име, възраст, телефон и други контакти за обратна връзка);
3. Попълнена декларация за авторство на текста\*;
4. Попълнена декларация за съгласие от родител (ако е приложимо)\*.

\*Декларациите може да изтеглите от интернет страницата на РИОСВ-Пловдив

**Краен срок за кандидатстване:** 15 септември 2019 година

**Обявяване и награждаване на победителите:**

Спечелилите първо, второ и трето място в конкурса ще бъдат обявени на сайта на РИОСВ – Пловдив на 20 септември 2019 г.

С победителите ще се свържем лично, за да им връчим наградите.

Най-добрите творби ще бъдат публикувани в сайта на РИОСВ - Пловдив.

Всички участници ще получат възможността да посетят РИОСВ - Пловдив и да участват в бъдещи организирани от институцията събития.

**За контакт:**

Милослава Михайлова

E-mail: riosv\_pd\_pr@abv.bg

Тел. 032 627 466, вътр. 103

Моб. 088 23 88 720